**Образац 12**

**ЈАВНО КОМУНАЛНО ПРЕДУЗЕЋЕ „ЧИСТОЋА“ НОВИ САД**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 30.06.2018. године

Нови Сад, 30. јул 2018. године

**I ОСНОВНИ СТАТУСНИ ПОДАЦИ**

**Пословно име: ЈКП „Чистоћа“ Нови Сад**

**Седиште: Нови Сад**

**Претежна делатност: 3811 сакупљање отпада који није опасан**

**Матични број: 08066531**

**ПИБ: 101692087**

**Надлежно министарство: Министарство привреде**

**1. Делатности јавног предузећа**

На основу Статута ЈКП „ЧИСТОЋА" Нови Сад делатности које обавља Предузеће су:

Претежна делатност Предузећа је:

- 38.11 Сакупљање отпада који није опасан.

Поред претежне делатности Предузеће обавља чишћење и санирање јавних површина на територији Града Новог Сада у функцији очувања и унапређења животне средине, а за које су средства планирана у буџету Града Новог Сада на позицији Буџетског фонда за заштиту животне средине као искључиво право у складу са прописима којима се уређују јавне набавке.

Поред горе наведених делатности Предузеће обавља и следеће делатности:

* 38.12 Сакупљање опасног отпада,
* 38.21 Третман и одлагање отпада који није опасан,
* 38.32 Поновна употреба разврстаног материјала,
* 39.00 Санација, рекултивација и друге области управљања отпадом,
* 43.12 Припремна градилишта,
* 25.2 Производња металних цистерни, резервоара и контејнера,
* 25.6 Обрада и превлачење метала; машинска обрада метала,
* 25.91 Производња челичних буради и сличне амбалаже,
* 43.99 Остали непоменути специфични грађевински радови,
* 45.20 Одржавање и поправка моторних возила,
* 45.31 Трговина на велико деловима и опремом за моторна возила,
* 45.32 Трговина на мало деловима и опремом за моторна возила,
* 46.77 Трговина на велико oтпацима и остацима,
* 47.99 Остала трговина на мало изван продавница, тезги и пијаца,
* 49.41 Друмски превоз терета,
* 52.10 Складиштење, и
* 56.10 Делатност ресторана и покретних угоститељских објеката.

Предузеће поред делатности обавља и следеће послове:

* Складиштење и третман отпада укључујући и надзор над тим пословима и бригу о постројењима за управљање отпадом после затварања у складу са законом,
* Транспорт отпада: утовар, превоз и истовар отпада,
* Одржавање чистоће на јавним површинама (улицe, стазе, тргови, прелази, надвожњаци, степеништа, које повезују површине јавног саобраћаја, мостови, кејови, травњаци, површине између и око зграда које нису приведене намени, уређење површине унутар стамбених блокова, дечија игралишта, стајалишта у јавном саобраћају, скверови, такси станице, железничке и аутобуске станице, пристаништа, изграђене обалe, неизграђено грађевинско земљиште, сајмишта и пијаца, спортски и забавни терени и плаже),
* Остала трговина на велико типизираних посуда засакупљање отпада**,**
* Спољна трговина у обиму промета на велико у унутрашњем промету,
* Услуге у спољнотрговинском промету,
* Остале непоменуте услуге у области промета, заступање, консигнациона и комисиона продаја, и
* Рекламирање производа и услуга предузетника и правних лица.

**2.** **Годишњи програм пословања**:

Програм пословања за 2018. годину усвојен је 27. децембра 2017. године ( „Службени лист Града Новог Сада“, број 68 ).

**II ОБРАЗЛОЖЕЊЕ ПОСЛОВАЊА**

1. БИЛАНС УСПЕХА

**Пословни приходи** остварени у периоду од 01.01.2018. до 30.06.2018. године од реализације услуга изношења, одвоза и депоновања смећа као и услуга из делатности, износе 744.132.766,87 динара. У односу на план из истог периода, приход је остварен са 93,72 % .

**Финансијски приходи** остварени у периоду од 01.01.2018. до 30.06.2018. године износе 9.170.845,52 динара. У односу на план из истог периода, приход је остварен са 91,71 % .

**Остали приходи** остварени у периоду од 01.01.2018. до 30.06.2018. године износе 19.953.476,87 динара.

**Позиције расхода** - пословне расходе овог предузећа, представљају: набавна вредност трговачке робе, материјал израде (разни материјал, резервни ауто делови, точкићи за контејнере, црева за прање, трошкови воде, метли, ХТЗ средстава и други трошкови, гориво и мазиво, електрична и остала енергија ), бруто зараде и накнада зарада радника и друга примања и накнаде трошкова, амортизација и остали производни и нематеријални трошкови чине пословне расходе и за период од 01.01.2018. до 30.06.2018. године реализовани су у висини од 738.479.873,14 динара. У односу на план из истог периода, расход је остварен за 92,36 % .

Трошкови резервних делова, трошкови осталог материјала, трошкови горива и енергије и трошкови једнократног отписа алата и инвентара у периоду од 01.01.2018. до 30.06.2018. године реализовани су у укупном износу од 144.599.078,48 динара. У односу на план из истог периода, расход је остварен са 88,49 % .

Трошкови горива и енергије у периоду од 01.01.2018. до 30.06.2018. године износе 62.343.670,82 динара. У односу на план из истог периода, расход је остварен за 107,95 % .

Амортизација у периоду од 01.01.2018. до 30.06.2018. године износи 98.600.210,80 динара. У односу на план из истог периода, расход је остварен са 91,30 % .

Исплаћена маса зарада у периоду од 01.01.2018. до 30.06.2018. године износи 209.940.353,10 динара. У односу на план из истог периода, расход је остварен са 97,17 % .

Трошкови накнада по уговору о делу, трошкови ауторских уговора, трошкови накнада за привремене и повремене послове, накнаде члановима Надзорног одбора и остали лични расходи и накнаде у периоду од 01.01.2018. до 30.06.2018. године износе 32.742.759,56 динара. У односу на план из истог периода, расход је остварен са 53,27 % .

Трошкови репрезентације, издаци за спортске активности, трошкови рекламе и пропаганде и издаци за хуманитарне активности у периоду од 01.01.2018. до 30.06.2018. године износе 853.894,08 динара. У односу на план из истог периода, расход је остварен са 41,55 % .

**Финансијски расходи** у периоду од 01.01.2018. до 30.06.2018. године износе 6.837.210,11 динара. У односу на план из истог периода, расход је остварен са 94,30 % .

**Остали расходи и расходи од усклађивања вредности остале имовине која се исказује по фер вредности кроз биланс успеха** у периоду од 01.01.2018. до 30.06.2018. године износе 18.995.124,95 динара.

У периоду од 01.01.2018. до 30.06.2018. године, остварен је добитак у износу од 8.944.881,23 динара

2. БИЛАНС СТАЊА

АОП 0418 - Нераспоређен добитак ранијих година планирамо за покриће губитка из ранијих година .

АОП 0430 - Резервисања за судске спорове нису укидана због великих спорова који су још у току.

3. ИЗВЕШТАЈ О ТОКОВИМА ГОТОВИНЕ

АОП 3002- Резултат повећаних активности наплате потраживања.

АОП 3004 - Планирали смо да ћемо наплатити неке веће судске спорове, међутим спорови се нису завршили.

АОП 3006 - Повећана наплата омогућила је и боље сервисирање текућих обавеза.

4. ТРОШКОВИ ЗАПОСЛЕНИХ

Нема значајних одступања, сем у делу накнаде по уговору о привременим и повременим пословима где нема реализације, из разлога подношења Захтева за заштиту права Рапубличкој комисији за заштиту права од стране понуђача.

5. ДИНАМИКА ЗАПОСЛЕНИХ

На дан 31.03.2018. године ЈКП „Чистоћа“ је запошљавала укупно 528 радника, од тога је 522 запослених не неодређено време а 6 радника је запослена на одређено време. До 30.06.2018. године један радник се пензионисао и једном раднику је истекао уговор о раду који је био запослен на одређено време, док су два радника напустила предузеће споразумним престанком радног односа.

На дан 30.06.2018. године, укупан број запослених износи 524 од од тога је 519 запослених на неодређено време а 5 радника је запослена на одређено време.

На дан 31.03.2018. године број лица ангажованих на Уговору о привременим и повременим пословима износио је 174 , док је на дан 30.06.2018. године ЈКП „Чистоћа“ Нови Сад ангажовала 191 радника због повећаног обима посла.

6. КРЕТАЊЕ ЦЕНА ПРОИЗВОДА И УСЛУГА

Цена услуга изношења, одвоза и депоновања смећа су у примени од 01.09.2013. године, док су цене услуга депоновања појединих врста отпада у примени од 01.04.2009. године.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Према програму инвестиционих активности – капиталне субвенције планирана набавка два камиона за пражњење контејнера у износу од 50.000.000,00 динара. Поступак јавне набавке биће покренут у наредном периоду.

8. СРЕДСТВА ЗА ПОСЕБНЕ НАМЕНЕ

Трошкови репрезентације, рекламе и пропаганде и средства која су намењена за хуманитарне активности, у 2018. години, планирани су у укупном износу од 2.055.000,00 динара, док је за период од 01.01.2018. – 30.06.2018. године расходи за ове позиције износили 853.894,08 динара. У односу на план 01.01. - 30.06.2018. године, расход је остварен са 83,10 % .

9. ИЗВЕШТАЈ О ИНВЕСТИЦИЈАМА

У периоду 01.01.2018. – 30.06.2018. године, реализоване су следеће инвестиције:

1. Возила за контролу рада зимске службе, превенцију дивљих депонија и излазак по пријави грађана у износу од 2.540.400,00 динара.
2. Теретна – лака доставна возила у износу од 4.988.000,00 динара.
3. Апарат високог притиска – пуномат у износу од 498.000,00 динара.

**III ЗАКЉУЧНА РАЗМАТРАЊА И НАПОМЕНЕ**

ЈКП „ Чистоћа“ Нови Сад је за период 01.01.-30.06. 2018. години планирала добит пре опорезивања од 6.523.000,00 динара, а у периоду од 01.01.2018.– 30.06.2018. године остварила је добит пре опорезивања од 8.944.881,23 динара.

Датум: 30.07.2018. **Директор,**

**Владимир Зеленовић**